Bitcoinin turvallisuus herättää paljon kysymyksiä. Monelle huolta aiheuttaa paitsi ailahteleva arvo, myös omistuksen säilymisen turvallisuus. Jos hukkaat esimerkiksi lompakkosi privaattiavaimen tai se joutuu vääriin käsiin, voit menettää kryptovaluuttasi silmänräpäyksessä. Tästä huolimatta bitcoin ja muut kryptovaluutat ovat kuitenkin pääosin turvallisia – niiden käyttö edellyttää vain tavallista enemmän riskinsietokykyä.